Investitsiya loyihalarining loyiha oldi hujjatlarini ishlab chiqish sifatini oshirish toʻgʻrisida
(resolution, 2018-05-25)

Loyiha oldi hujjatlarini sifatli ishlab chiqish natijalari uchun buyurtmachilarning mansabdor shaxslari — loyihalarning tashabbuskorlari va loyihalash tashkilotlarining masʼuliyatini oshirish yoʻli bilan investitsiya loyihalarini ishlab chiqish mexanizmini takomillashtirish uchun qulay sharoitlarni yaratish, ularni amalga oshira boshlash uchun tayyorgarlik ishlarini tezlashtirish, ilgʻor xorijiy tajriba asosida loyiha oldi hujjatlarini tayyorlash sifatiga putur yetkazmasdan ularni ekspertizadan oʻtkazish tartibini soddalashtirish maqsadida: 1. Oʻzbekiston Respublikasi Vazirlar Mahkamasi huzuridagi Yangidan quriladigan va rekonstruksiya qilinadigan ishlab chiqarish quvvatlari loyihalarining texnik-iqtisodiy asoslanishini, texnika va texnologiyalarni ekspertizadan oʻtkazib baholash agentligi tugatilsin. 2. Yangidan quriladigan va rekonstruksiya qilinadigan ishlab chiqarish quvvatlari loyihalarining texnik-iqtisodiy asoslanishini, texnika va texnologiyalarni ekspertizadan oʻtkazib baholash agentligini (keyingi oʻrinlarda — Agentlik) Tugatish komissiyasi tarkibi ilovaga muvofiq tasdiqlansin. Tugatish komissiyasi (A.J. Ramatov) Agentlikni tugatish bilan bogʻliq boʻlgan chora-tadbirlar kompleksining qonun hujjatlarida belgilangan tartibda amalga oshirilishini taʼminlasin. 3. Buyurtmachi sifatida investitsiya loyihalarini amalga oshirayotgan loyiha tashabbuskorlari — soha vazirliklari, idoralari, xoʻjalik birlashmalari va tashkilotlari ikki hafta muddatda: tarmoq ilmiy-texnik kengashlarini (mavjud boʻlmasa) tuzsin, ularning zimmasiga taklif etilayotgan investitsiya loyihalarida sohani rivojlantirish strategiyasini ishlab chiqish, zamonaviy yuqori texnologiyali, energiyani tejaydigan texnologiyalar va uskunalarni joriy etish vazifalari yuklatilsin; ixtisoslashtirilgan tarmoq ekspert kengashlarini tuzsin, ularning zimmasiga loyihalash tashkilotlari tomonidan tayyorlangan tender va loyiha oldi hujjatlari, texnologiyalar va uskunalarni tanlash, taklif qilinayotgan texnologiyalar va uskunalarni baholashni koʻrib chiqish vazifalari yuklatilsin; tarmoq ilmiy-texnik kengashlari va ixtisoslashtirilgan tarmoq ekspert kengashlarini yuqori malakali mutaxassislar, shu jumladan tajribali amaliyotchilar, ilmiy-tadqiqot institutlari, oliy taʼlim muassasalari, mustaqil kompaniyalar va boshqa tashkilotlarning mutaxassislari bilan toʻldirsin. 4. Oʻzbekiston Respublikasi Iqtisodiyot vazirligi Moliya vazirligi, “Davarxitektqurilish” qoʻmitasi, Oʻzbekiston Tiklanish va taraqqiyot jamgʻarmasi, Oʻzbekiston Respublikasi Vazirlar Mahkamasi huzuridagi Respublika “Oʻzinjiniring” loyiha instituti, xoʻjalik boshqaruvi organlari bilan birgalikda: ikki hafta muddatda — tarmoq ilmiy-texnik kengashlari va ixtisoslashtirilgan tarmoq ekspert kengashlari tuzish va ular faoliyatini tashkil etish tartibi toʻgʻrisidagi nizom loyihasini kiritsin, unda ushbu kengashlarning vakolatlari hamda ularni tuzish shart ekanligi nazarda tutilayotgan iqtisodiyot tarmoqlari roʻyxati qayd etilsin; bir oy muddatda — Vazirlar Mahkamasining qarori loyihasini kiritsin, unda loyihalarning buyurtmachi — tashabbuskorlarining quyidagilar uchun masʼuliyatini oshirish nazarda tutiladi: investitsiya loyihalarining loyiha oldi hujjatlarini ishlab chiqishda ishlab chiqilayotgan topshiriqlarni loyihalashtirish chogʻida zamonaviy texnologiyalar, yuqori texnologiyali va energiya tejaydigan uskunalarni qoʻllash; loyiha oldi hujjatlarini ishlab chiqishga, shu jumladan “toʻliq tayyor” loyihalar boʻyicha shartnoma tuziladigan eng malakali injiniring kompaniyalari va/yoki loyihalash tashkilotlarini tanlab olish; loyihalash tashkilotlari tomonidan tayyorlangan loyiha oldi hujjatlari, ish hujjatlari va ish loyihasi, taklif etilayotgan texnologiyalar va uskunalarni baholash qismini ixtisoslashgan tarmoq ekspert kengashi yoki jalb etilgan mustaqil kompaniya tomonidan sinchiklab ekspertizadan oʻtkazishni taʼminlash. 5. Vazirliklar, idoralar, xoʻjalik birlashmalari va tashkilotlari — loyiha tashabbuskorlari va investitsiya loyihalarining buyurtmachilari loyihalash tashkilotlari bilan tuzilayotgan shartnomalarda quyidagilarni nazarda tutishlari shart: loyihalashtirishda ilgʻor hisoblangan yuqori texnologiyali, energiya tejaydigan texnologiyalar va uskunalarni tanlashda ularning moddiy javobgarligi; loyiha oldi hujjatlarining loyihalash tashkilotlari ilmiy-texnik kengashlarida va buyurtmachilarning tarmoq ilmiy-texnik kengashlarida koʻrib chiqilishi majburiyligi. 7. Oʻzbekiston Respublikasi Mehnat vazirligi Iqtisodiyot vazirligi va Moliya vazirligi bilan birgalikda Oʻzbekiston Respublikasi Vazirlar Mahkamasi huzuridagi tugatilayotgan Yangidan quriladigan va rekonstruksiya qilinadigan ishlab chiqarish quvvatlari loyihalarining texnik-iqtisodiy asoslanishini, texnika va texnologiyalarni ekspertizadan oʻtkazib baholash agentligidan boʻshatilayotgan xodimlarni ishga joylashtirishda koʻmaklashsin. 8. Quyidagilar: Oʻzbekiston Respublikasi Prezidentining “Yangidan quriladigan va rekonstruksiya qilinadigan ishlab chiqarish quvvatlari loyihalarining texnik-iqtisodiy asoslanishini, texnika va texnologiyalarni ekspertizadan oʻtkazib baholash agentligini tashkil etish toʻgʻrisida” 2015-yil 30-sentabrdagi PQ-2413-sonli qarori; Oʻzbekiston Respublikasi Vazirlar Mahkamasining “Yangidan quriladigan va rekonstruksiya qilinadigan ishlab chiqarish quvvatlari loyihalarining texnik-iqtisodiy asoslanishini, texnika va texnologiyalarni ekspertizadan oʻtkazib baholash agentligi faoliyatini tashkil etish chora-tadbirlari toʻgʻrisida” 2015-yil 19-noyabrdagi 332-sonli qarori (Oʻzbekiston Respublikasi QT , 2015-yil, № 11, 101-modda) oʻz kuchini yoʻqotgan deb topilsin. 9. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Adliya vazirligi Oʻzbekiston Tiklanish va taraqqiyot jamgʻarmasi, Oʻzbekiston Respublikasi Vazirlar Mahkamasi huzuridagi Respublika “Oʻzinjiniring” loyihalash instituti hamda boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 10. Mazkur qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin. O.J. Ramatov — Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi, Komissiya raisi J.A. Qoʻchqorov — moliya vazirining birinchi oʻrinbosari Sh.N. Fayzullayev — iqtisodiyot vaziri oʻrinbosari B.M. Nizomov — mehnat vaziri oʻrinbosari A.A. Usmonov — adliya vaziri oʻrinbosari S.X. Gafarov — Xususiylashtirish, monopoliyadan chiqarish va raqobatni rivojlantirish davlat qoʻmitasi raisining birinchi oʻrinbosari M.I. Shodiyev — Davarxitektqurilish raisi oʻrinbosari A.A. Yuldashev — Davlat soliq qoʻmitasi raisining birinchi oʻrinbosari N.B. Husanov — Toshkent shahar hokimining birinchi oʻrinbosari Sh.R. Xoshimov — Oʻzbekiston Respublikasi Vazirlar Mahkamasi huzuridagi Yangidan quriladigan va rekonstruksiya qilinadigan ishlab chiqarish quvvatlari loyihalarining texnik-iqtisodiy asoslanishini, texnika va texnologiyalarni ekspertizadan oʻtkazib baholash agentligi direktori I.R. Mahkamov — Vazirlar Mahkamasining ATD mudiri, Komissiya kotibi